recursal/SuperWikiNEXT-32B huggingface dataset:
**கோத்தர்** (*Kotas*) என்போர் நீலகிரி மாவட்டத்தில் வாழும் பழங்குடி இன மக்கள் ஆவர். இவர்கள் நீலகிரி மாவட்டத்தில் ஏழு இடங்களில் வாழ்கின்றனர். 

இவர்கள் தாங்கள் வாழுமிடத்தைக் *கோகால்* என்றழைக்கின்றனர். வீட்டை அவர் மொழியில் *பய்* என்றழைப்பர். தாம் வாழும் தெருக்களை *கேரி* என்றழைப்பர். இராகிப் பிட்டு இவர்கள் விரும்பும் முக்கிய உணவு. கருமார்த் தொழில் (இரும்புக் கருவிகள் செய்தல்), மட்பாண்டம் செய்தல் ஆகியவற்றில் வல்லவர்கள்.

கோத்தர் பேசும் மொழி கோத்தர் மொழி ஆகும். இது தென் திராவிட மொழிப்பிரிவைச் சேர்ந்தது. இம்மொழி வரிவடிவம் அற்றது.

கோத்தர் இறந்தோரை எரிக்கும் வழக்கம் கொண்டவர். இறந்த அன்று பச்தாவ் (பச்சைச் சாவு) என்றும் ஓராண்டு கழித்து வர்ல்தாவ் (காய்ந்த சாவு) என்றும் இரு சடங்குகள் நடத்துவர்.

இவர்கள் மைசூரில் உள்ள கொல்லிமலே எனும் இடத்திலிருந்து வந்தவர்கள் என்றும், தோடர்கள் இவர்களை உடன் உழைப்பதற்காக சமவெளிப் பகுதியிலிருந்து அழைத்து வந்தனர் என்றும் கருத்துகள் இருந்தாலும் இவர்களது பூர்வீகம் சரிவரத் தெரியவில்லை. இவர்கள் கலையார்வம் மிக்கவர்கள்.

சமயவாழ்வு
---------

கோத்தர்கள் வழிபடும் கடவுளரில் முதன்மையானவர் காமட்டராயன் ஆவார். காமட்டராயன் மனைவியின் பெயர் 'காசிகை. கோத்தர்கள் தங்களுக்குப் பிறக்கும் முதற் குழந்தை ஆணாக இருந்தால், அதற்குக் 'காமட்டன்' என்று தங்கள் கடவுள் பெயரையே பெரும்பாலும் இடுவர். பெண்களுக்கு ‘மாடி' என்ற பெயரே அதிகமாக வழங்குகிறது. மாடி என்பது இவர்கள் வழிபடும் ஒரு சிறு தெய்வத்தின் பெயர் ஆகும். கோதர்கள் வாழும் ஒவ்வோர் ஊரிலும் காமட்டராயனுக்கு கோயில் உண்டு. காமட்டராயனுக்கு ஆண்டுதோறும் பெரு விழா ஒன்று நடைபெறும். சனவரித் திங்களில் உவா நாள் கழிந்து, முதல் திங்கட்கிழமையன்று இவ் விழா துவங்கும். பிறகு பதினைந்து நாட்கள் தொடர்ந்து நடைபெறும். இப்பதினைந்து நாட்களையும், ஒவ்வோர் ஆண்டிலும் ஓய்வு நாட்களாக இவர்கள் கருதுகின்றனர். இத் திருவிழாவின் போது, ஆண்களும் பெண்களும் ஒன்றாகக் கூடி ஆடும் ஆட்டம் ஆடுவர். காமட்டராயன் விழா நடைபெறும் அப்பதினைந்து நாட்களும், கோயிலின் முன்னால் மூட்டிய தீ அணையாமல் எரிந்துகொண்டே இருக்கும். கோயிலின் பழைய கூரையை நீக்கிவிட்டு, மூங்கிலினால் புதிய கூரை வேய்வார்கள். இறைவனுக்குச் சிறப்பான ஆடைகளும், தலைப்பாகையும் அணிவித்து அலங்காரம் செய்வர். திருவிழாக் காலங்களில் எல்லாரும் சேர்ந்து வேட்டைக்குச் செல்வார்கள். கோதர்களின் சமயகுரு 'தேவாதி' என்று அழைக்கப்படுகிறார். சமய குருவின் பதவி பரம்பரை உரிமையுடையது. விழாவின்போது தேவாதி ஓர் இரும்புத் துண்டை நெருப்பில் போட்டுப் பழுக்கக் காய்ச்சுவார். பூசாரி அவ்விரும்புத் துண்டைச் சுத்தியால் அடிப்பார். இவ்வாறாகப் பலவிதச் சடங்குகள் விழாவின்போது நடைபெறுகின்றன.

உசாத்துணை
---------

* முனைவர் சு.சக்திவேல், தமிழ்நாட்டுப் பழங்குடி மக்கள், மணிவாசகர் பதிப்பகம், சென்னை-108, முதற்பதிப்பு: 1998

மேற்கோள்கள்
-----------

1. ↑  நீலகிரி சுற்றுலா மலர்; ஆசிரியர் வெ.நிர்மலா; மாஸ் மீடியா குரூப்; 1987
2. ↑  "தமிழகத்தில் குறிஞ்சி வளம், நூல், கவிஞர் முருகு சுந்தரம், பக்கம், 95-208". பழனியப்பா பிரதர்ஸ். 17 நவம்பர் 2020 அன்று பார்க்கப்பட்டது.

வெளி இணைப்புகள்
---------------

* கோத்தர் பழங்குடியினர் வழிபடும் பிரமாண்டமான மரம்
டைனான் ஓவிய காட்சியகம்
**டைனான் ஓவிய காட்சியகம்** என்பது தைவான் நாட்டின் முதல் ஓவிய காட்சியகம் ஆகும். இது டைனான் நகரின் மத்திய மேற்கு பகுதில் அமைந்துள்ளது. உள்ளூர் ஓவிய கலைஞர்களின் நெடுநாள் உழைப்பால் உருவாக்கப்பட்ட ஒரு ஓவிய காட்சியகம். 2018 ஆம் ஆண்டு முதல் பொதுமக்கள் பார்வையிட அனுமதிக்கப்படும்.

வரலாறு
------

1931 ஆம் ஆண்டு இந்த கட்டிடம் அமைந்துள்ள இடத்தில் முதல் முறையாக டைனான் காவல் துறை கட்டிடம் செயல்பட்டது. பின்னர் 1945 ஆம் ஆண்டு தைவான் ஜப்பான் நாட்டிடம் இருந்து, சீனா குடியரசு நாட்டிடம் ஒப்படைக்கபட்ட பின்பு, இக்கட்டிடம் டைனான் நகர காவல் துறை கட்டிடம் என பெயர் மாற்றப்பட்டது. 2011 ஆம் ஆண்டு இக்கட்டிடத்தில் இருந்து காவல் துறை தனது செயல்பாட்டை வேறு இடத்திற்கு மாற்றியது.

செல்லும் வழி
------------

இந்த ஓவிய காட்சியகம் டைனான் ரயில் நிலையத்தில் மிக அருகில் அமைந்துள்ளது .

கட்டிடவடிவமைப்பு
----------------

இந்த ஓவிய காட்சியகத்தில் இரண்டு கட்டிடங்கள் அமைந்துள்ளது
முதல் கட்டிடத்தில் 16 காட்சியகம் அமைந்துள்ளது.இந்த கட்டிடம் 1024 சதுர மீட்டர் பரப்பளவு கொண்டது .சுடேஜிரோ உமேசவா என்பவரால் வடிவமைக்கப்பட்டது .
இரண்டாம் கட்டிடத்தில் 17 காட்சியகம் அமைந்துள்ளது. இந்த கட்டிடம் 2960 சதுர மீட்டர் பரப்பளவு கொண்டது. ஷி ஜாவோ யோங் மற்றும் ஷிகேறு பண் என்பவரால் வடிவமைக்கப்பட்டது .இந்த காட்சியகம் பல்நோக்கு திரையரங்கு , குழந்தைகளுக்கான ஓவிய கலை மையம் ,ஓவிய கலைஞர்களின் சிறப்பு கட்சியாக தொகுப்பு ,மறுசீரமைப்பு மற்றும் ஓவிய ஆராய்ச்சி மையம்.இவ்வகை காட்சியகத்தில் தைவானில் இதுதான் முதல் காட்சியகம்.2011 ஆம் ஆண்டு முதல் 2014 ஆம் ஆண்டு வரை சுமார் 1158 ஓவிய கலைப்படைப்புகள் சேகரிக்கப்பட்டன அவற்றில் சுமார் 144 வாங்கப்பட்டவை 1014 தானமாக வழங்கபட்டது

மேற்கோள்கள்
-----------

1. ↑  "Tainan Art Museum". 2018-11-01 அன்று மூலம் பரணிடப்பட்டது. 2018-11-02 அன்று பார்க்கப்பட்டது.
**கிடாரி** (Kidaari), பிரசாத் முருகேசன் இயக்கத்தில், சசிகுமாரின் தயாரிப்பில் வெளியாகியுள்ள தமிழ் திரைப்படம். இத்திரைப்படத்தில் சசிகுமார், நிகிதா விமல் ஆகியோர் முதன்மைப் பாத்திரங்களிலும் நெப்போலியன், சுஜா வருணி ஆகியோர் துணைப்பாத்திரங்களிலும் நடித்துள்ளனர். இத்திரைப்படம் எஸ். ஆர். கதிரின் ஒளிப்பதிவிலும், தர்புகா சிவாவின் இசையிலும், பிரவின் ஆண்டனியின் படத்தொகுப்பிலும் உருவாகியுள்ளது. இப்படம் 02 செப்தம்பர் 2016இல் வெளியானது.

நடிப்பு
-------

* சசிகுமார் - கிடாரியாக
* நிகிதா விமல் - செம்பா
* சூரி
* நெப்போலியன் - கோட்டூர் துரையாக
* வேலா இராமமூர்த்தி - கொம்பையா பாண்டியன்
* வசுமித்ர - கொம்பையா பாண்டியனின் மகன்
* மு. இராம்ஸ்
* ஓ.ஏ.கே சுந்தர்- புலிக்குத்திப் பாண்டியன்
* இராம் - ஆனந்த் வேலங்கார்
* ஹரீஸ் பேரதி
* கே. என். காலை
* தெனாலி (திண்டுக்கல் தென்றல்)
* சுஜா வருணி - லோகநாயகி
* சுபா மோகன்
* நாடோடிகள் கோபால்- புலிக்குத்திப் பாண்டியனின் சகோதரர்

கதை
---

ஊரில் பெரிய தலக்கட்டைச்சார்ந்தவர், உள்ளூர் கொம்பையா பாண்டியன் (வேல இராமமூர்த்தி) கொம்பையா பாண்டியனின் அடியாள் கிடாரி (சசிகுமார்). கொம்பையா பாண்டியன் கழுத்தில் ஒருநாள் குத்துப்பட்டுக் கிடக்கிறார். உயிருக்குப் போராடும் அவரைக் குத்தியது யார்? என்னும் திருப்பத்தோடு கதை தொடங்குகிறது. ஒவ்வொரு கதைப்பாத்திரத்தின் மேலும் ஐயம் எழுகின்றது. கொம்பையா பாண்டியன் குத்தியவனை கிடாரி கண்டுபிடித்தாரா? இல்லையா என்பதே படத்தின் கதை.

படப்பணிகள்
----------

பிரசாத் முருகேசன் இயக்கும் இப்படத்தின் படப்பணிகளை சசிக்குமார் மார்ச்சு 2016 இல் சென்னையில் தொடங்கினார். இப்படத்தின் தலைப்பினை இயக்குநர் சமுத்திர்கனியிடம் இருந்து சசிகுமார் பெற்றார். இப்படத்தின் படப்பிடிப்பு மே 2016இல் 62 நாட்கள் படப்பிடிப்புடன் நிறைவடைந்ததாகவும், படம் இறுதிக்கட்டத்திற்கு சென்றுள்ளதாகவும் இப்படத்தின் தயாரிப்பாளர் அறிவித்தார்

இசை
---

இத்திரைப்படத்திற்கு தர்புகா சிவா இசையமைத்துள்ளார்.

சான்றுகள்
---------

1. ↑  "Kidaari: new genre of 'Aruvaa Christie'?". 2 September 2016. .
2. ↑
3. ↑
4. ↑  "Sasikumar-Prasad Murugesan's Film Goes on Floors". 7 September 2016 அன்று பார்க்கப்பட்டது.
5. ↑  "IndiaGlitz - Sasikumar next film titled as Kidaari and first schedule shooting completed - Tamil Movie News". 7 September 2016 அன்று பார்க்கப்பட்டது.
6. ↑  "IndiaGlitz - Sasikumar Nikila Kidaari reaches the final stage of shooting - Tamil Movie News". 7 September 2016 அன்று பார்க்கப்பட்டது.
7. ↑  "Sasikumar talks on completing Kidari". 7 September 2016 அன்று பார்க்கப்பட்டது.

வெளியிணைப்புகள்
---------------

* இணையதள திரைப்பட தரவுத்தளத்தில் *கிடாரி (2016 திரைப்படம்)*
**கோத் படுகொலைகள்** (**Kot massacre**) (நேபாளி: कोत पर्व|kot parva) ஜங் பகதூர் ராணாவும், அவரது சகோதரர்களும், நேபாள இராச்சியத்தின் முதலமைச்சர் பதே ஜங் ஷா உள்ளிட்ட நாற்பது அரசவை முக்கியப் புள்ளிகளை, காட்மாண்டில் உள்ள கோத் எனுமிடத்திலுள்ள அரண்மனையில் வைத்து, 19 செப்டம்பர் 1846 அன்று படுகொலை செய்தனர். 

கோத் படுகொலைகளால், ஷா வம்சத்தின் நேபாள மன்னர் ராஜேந்திர விக்ரம் ஷாவும், சுரேந்திர விக்ரம் ஷாவும், அவருக்குப் பின் அரியணை ஏறிய மனனர்களும், நேபாள இராச்சியத்தின் ஆட்சி நிர்வாகத்தை இழந்து பெயரளவிற்கு பொம்மை மன்னர்களாக விளங்கினார்கள். 

ராணா வம்சத்தின் ஜங் பகதூர் ராணாவும், அவரது வழித்தோன்றல்களும், 1847 முதல் 1951 முடிய நேபாள இராச்சியத்தின் சர்வாதிகாரர்களாக விளங்கினர்.

பின்னணி
-------

நேபாள இராச்சியத்தின் அரச குடும்பத்தின் பிணக்குகள் உச்சகட்டத்தில் இருந்த போது, 1845ல் பிரதம அமைச்சர் பதே ஜங் ஷா தலைமையில் ஒரு கூட்டு அமைச்சரவைக் குழு நியமிக்கப்பட்டது. நேபாளத்தின் பத்து படையணிகளில், ஏழு படையணிகள் தலைமைப் படைத்தலைவர் **ககன் சிங் பண்டாரி** தலைமையில் இருந்ததால், இராச்சியத்தில் அவரது கை ஓங்கியிருந்தது. 

படைத்தலைவர்களான ஜங் பகதூர் ராணா மற்றும் **அபிமன் சிங்** தலைமையில், மூன்று படையணிகள் வீதம் இருந்தது. தலைமைப் படைத்தலைவர் ககன் சிங் பண்டாரி, ராணி ராஜ்ஜிய லெட்சுமி தேவியுடன் தகாத உறவு கொண்டிருப்பதாக குற்றம் சுமத்தப்பட்டது. 

மன்னர் ராஜேந்திர விக்ரம் ஷா ஆட்சி நிர்வாகத்திலிருந்து விலகி இருந்தார். அச்சமயத்தில் நேபாள பட்டத்து ராணி சாம்ராஜ்ஜிய லெட்சுமி தேவி, மன்னரின் அரசப் பிரதிநிதியாக நாட்டை நிர்வகித்தார். சாம்ராஜ்ஜிய லெட்சுமி 1841ல் இறந்துவிட, நேபாள பிரதம அமைச்சர் பதே ஜங் ஷாவுடன் இணைந்து, இளைய ராணி ராஜ்ஜிய லெட்சுமி தேவி, மன்னரின் அரசப் பிரதிநிதியாக நேபாள இராச்சியத்தை நிர்வகித்தார்.

ராணி ராஜ்ஜிய லெட்சுமி தனது மகனும், பட்டத்து இளவரசரான சுரேந்திர விக்ரம் ஷாவை, ஜங் பகதூர் ராணா உதவியுடன் அரியணை ஏற்ற திட்டமிட்டார். 

இதனை பயன்படுத்திக் கொண்ட ராணா வம்சத்தின் ஜங் பகதூர் ராணாவும், அவரது சகோதர்களும் இணைந்து, 19 செப்டம்பர் 1846 அன்று காத்மாண்டு நகர சதுக்கத்தின் கோத் அரண்மனையில் இருந்த நேபாளப் பிரதம அமைச்சர் பதே ஜங் ஷா, மாதவர் சிங் தபா மற்றும் மன்னர் ராஜேந்திராவின் மெய்க்காவலர்கள் உள்ளிட்ட நாற்பது பேரை படுகொலை செய்தனர். 

1847 முதல் நேபாள மன்னர்களை கைப்பொம்மையாகக் கொண்டு, ராணா வம்சத்தினர், நேபாள இராச்சியம்|நேபாள இராச்சியத்தின்]] சர்வாதிகாரிகளாக, கிபி 1847 முதல் 1951 முடிய ஆட்சி செய்தனர்.

இதனையும் காண்க
--------------

* நேபாள மன்னர்கள்
* நேபாள பிரதம அமைச்சர்கள்
* பதே ஜங் ஷா
* ஜங் பகதூர் ராணா
* ராணா வம்சம்
* நேபாள இராச்சியம்
* ராஜேந்திர விக்ரம் ஷா
* மாதவர் சிங் தபா

மேற்கோள்கள்
-----------

1. ↑  Kot Parva (Kot Parba) of 1846 in Nepal

* Library of Congress - Nepal country report
கெய்ரோவில் உள்ள அப்தீன் அரண்மனை, 1941 இல் படம்
**அப்தீன் அரண்மனை சம்பவம்** (Abdeen Palace incident) என்பது ஒரு இராணுவ மோதலாகும். இது 1942 பிப்ரவரி 4 அன்று கெய்ரோவில் உள்ள அப்தீன் அரண்மனையில் நடந்தது. இதன் விளைவாக முதலாம் பாரூக் மன்னர் கட்டாயமாக பதவி விலகினார். இது எகிப்து வரலாற்றில் ஒரு அடையாளமாக கருதப்படுகிறது. 

பிப்ரவரி 1942 ல் ஒரு அமைச்சரவை நெருக்கடியைத் தொடர்ந்து, பிரித்தானிய அரசாங்கம், எகிப்தில் உள்ள அதன் தூதர் சர் மைல்ஸ் லாம்ப்சன் மூலம், உசேன் சிர்ரி பாஷாவின் அரசாங்கத்திற்கு பதிலாக ஒரு வாஃப்ட் கட்சி அல்லது வாஃப்ட்-கூட்டணி அரசாங்கம் வேண்டும் என்று பாரூக்கிற்கு அழுத்தம் கொடுத்தது. எகிப்திய அரசியல் கட்சிகளில் பிரபலமான வாஃப்ட் கட்சி, பிரித்தானியபோர் முயற்சிகளுக்கு எகிப்தில் மக்கள் ஆதரவைப் பெறுவதில் மற்ற கட்சிகளை விட மிகவும் பயனுள்ளதாக இருக்கும் என்று நம்பியது. பாரூக் மன்னரைச் சுற்றியுள்ள அச்சு நடுகள் சார்பு கூறுகளின் செல்வாக்கை ஒரு வாஃப்ட் அரசாங்கம் பலவீனப்படுத்தும் என்றும் நம்பப்பட்டது. லாம்ப்சன் இறுதியில் பாரூக்கின் மீது இந்த தேர்வை கட்டாயப்படுத்த முடிவு செய்தார். அவர் வாஃப்ட் தலைவரான முஸ்தபா எல்-நஹாஸிடம் ஒரு அரசாங்கத்தை அமைக்கக் கேட்காவிட்டால் தான் விலகுவதாக வலியுறுத்தினார். எகிப்திய மன்னருக்கு அழுத்தம் கொடுப்பதற்காக லம்ப்சன் பிரித்தானைய அமைச்சரவையில் ஆலிவர் லிட்டில்டனின் ஆதரவைப் பெற்றார்.

பிப்ரவரி 4, 1942 இரவு, தளபதி இராபர்ட் ஸ்டோன் கெய்ரோவில் உள்ள அப்தீன் அரண்மனையை துருப்புக்கள் மற்றும் பீரங்களுடன் சுற்றி வளைத்தார். மேலும் லாம்ப்சன் பாரூக்கிடம் சர் வால்டர் மாங்க்டன் தயாரித்த பதவி விலகல் ஆணையை வழங்கினார். பாரூக் சரணடைந்தார். சிறிது காலத்திலேயே நஹாஸ் ஒரு அரசாங்கத்தை அமைத்தார். எவ்வாறாயினும், பாரூக்கிற்கு ஏற்பட்ட அவமானம் மற்றும் ஆங்கிலேயர்களுடன் ஒத்துழைத்து ஆட்சியைப் பெறுவதில் வாஃப்டின் நடவடிக்கைகள், பிரித்தன் மற்றும் வாஃப்ட் ஆகிய இரண்டும் தங்களின் ஆதரவை இழந்தன. 1952 ஆம் ஆண்டு எகிப்திய புரட்சியின் தலைவர்களில் ஒருவரும், எகிப்தின் முதல் அதிபருமான முகம்மது நாகுயிப் தனது நினைவுக் குறிப்புகளில், 10 ஆண்டுகளுக்கு பின்னர் புரட்சிக்கு பங்களித்த நாட்டில் புரட்சிகர, முடியாட்சி எதிர்ப்பு உணர்வின் எழுச்சிக்கு இந்த சம்பவம் ஒரு முக்கிய காரணியாக மேற்கோள் காட்டினார்.

குறிப்புகள்
-----------

1. ↑  "Lampson's ultimatum to Faruq, 4 February 1942". 1970-01-01. Missing or empty `|url=` (உதவி)

வெளி இணைப்புகள்
---------------

* Gabriel Warburg (January 1975). "Lampson's ultimatum to Faruq, 4 February 1942". *Middle Eastern Studies* (London: Cass Taylor & Francis) **11** (1): 24–32. doi:10.1080/00263207508700285. பன்னாட்டுத் தர தொடர் எண்:1743-7881. இணையக் கணினி நூலக மையம்:237511833.
* Charles D. Smith (November 1979). "4 February 1942: Its Causes and Its Influence on Egyptian Politics and on the Future of Anglo-Egyptian Relations, 1937-1945". *International Journal of Middle East Studies* (கேம்பிறிட்ஜ் பல்கலைக்கழகப் பதிப்பகம்) **10** (4): 453–479. doi:10.1017/s0020743800051291. பன்னாட்டுத் தர தொடர் எண்:0020-7438. இணையக் கணினி நூலக மையம்:1226911. .
* Barton Maughan. *Official Histories – Second World War: Volume III – Tobruk and El Alamein*. Archived from the original on 2016-03-06.. பார்த்த நாள்: 2020-12-10.
**ஏக்லி ஓவல்** (*Hagley Oval*, *ஹேக்லி நீள்வட்ட அரங்கம்*) நியூசிலாந்தின் தெற்குத் தீவில் கிறைஸ்ட்சேர்ச் நகரில் *ஹேக்லி பூங்கா* என்னுமிடத்தில் அமைந்துள்ள துடுப்பாட்ட விளையாட்டரங்கமாகும். இங்கு முதன்முதலாக பதியப்பட்டுள்ள ஆட்டம் 1867 ஆம் ஆண்டில் நிகழ்ந்தது. கேன்டர்பரி துடுப்பாட்ட அணிக்கும் ஒடாகோ துடுப்பாட்ட அணிக்கும் இடையே இந்த ஆட்டம் நடைபெற்றது. அதன்பிறகு 1920 ஆம் ஆண்டுகள் வரை கேன்டர்பரி இதனை அடிக்கடி பயன்படுத்தவில்லை.

உள்நாட்டு மாநில அணிகளுக்கிடையேயான புளுங்கெட் கேடய ஆட்டமொன்று முதலில் திசம்பர் 1907 அன்று கேன்டர்பரிக்கும் ஆக்லன்டிற்கும் இடையே நடைபெற்றது. பின்னர் 1979 இல் தான் கேன்டர்பரி திரும்பவும் இங்கு விளையாடியது; 1993ழ94 ஆண்டுகளில் செல் கோப்பை ஆட்டங்களுக்கு இதனைத் தன் தாயக அரங்கமாகக் கொண்டது. 

இந்த அரங்கத்தில் முதல் ஒருநாள் பன்னாட்டுத் துடுப்பாட்டம் இசுக்காட்லாந்திற்கும் கனடாவிற்கும் இடையே உலகக்கிண்ண தகுநிலைப் போட்டிகளுக்காக சனவரி 23, 2014 அன்று நடந்தது. இங்கு மூன்று மகளிர் தேர்வுத் துடுப்பாட்டப் போட்டிகளும் ஆறு மகளிர் ஒருநாள் பன்னாட்டுத் துடுப்பாட்டப் போட்டிகளும் நடந்தேறியுள்ளன. 

2013இல் இந்த அரங்கை பன்னாட்டு துடுப்பாட்ட நிகழிடமாக மேம்படுத்தும் திட்டத்தை கேன்டர்பரி துடுப்பாட்ட சங்கம் முன்மொழிந்தது; நிரம்ப சர்ச்சைக்குப் பின்னர் சுற்றுச்சூழல் நீதிமன்றம் இதற்கு ஒப்புதல் அளித்தது.

2014இல் நியூசிலாந்தின் எட்டாவது தேர்வுத் துடுப்பாட்ட நிகழிடமாக ஹக்ளே ஓவல் ஏற்கப்பட்டது; இலங்கைக்கு எதிரான பொக்சிங் நாள் தேர்வு ஆட்டம் 2011 நிலநடுக்கத்திற்கு பிறகான கிறைஸ்ட்சேர்ச்சின் முதல் தேர்வாட்டமாக அமைந்தது.

நடந்தேறிய தேர்வுத் துடுப்பாட்டங்கள்
-----------------------------------

| அணி (ஏ) | அணி (பி) | வாகையாளர் | வெற்றிவீச்சு | ஆண்டு |
| --- | --- | --- | --- | --- |
|  நியூசிலாந்து |  இலங்கை |  நியூசிலாந்து | 8 இலக்குகள் | 2014 |
|

மேற்சான்றுகள்
-------------

1. ↑  R.T. Brittenden, *Great Days in New Zealand Cricket*, A.H. & A.W. Reed, Wellington, 1958, pp. 33-38.
2. ↑  Court decision
3. ↑  cricket returns to Christchurch
[*தொடர்பிழந்த இணைப்பு*]
4. ↑  "Hadlee's pride at Christchurch rebuild". *ESPN Cricinfo*. 2014-12-25 அன்று மூலம் பரணிடப்பட்டது. 26 திசம்பர் 2014 அன்று பார்க்கப்பட்டது.

வெளியிணைப்புகள்
---------------

* ஹேக்லி ஓவல், கிறைஸ்ட்சேர்ச் - கிரிக்இன்ஃபோ
* ஹேக்லி ஓவல், கிறைஸ்ட்சேர்ச் - கிரிக்கெட் ஆர்க்கைவ்
**1947-இல் பஞ்சாப் பகுதியில் இந்து மற்றும் சீக்கியர்கள் மீதான முஸ்லீம் லீக்கின் தாக்குதல்கள்** என்ற நூலை எழுதியவர் *குருபச்சன் சிங் தாலிப்* ஆவார். இந்நூல் 1950-ஆம் ஆண்டில், சிரோன்மணி குருத்வாரா பிரபந்தக் செயற்குழுவால் வெளியிடப்பட்டது.

இந்நூலில், இந்தியப் பிரிவினையின் போது, 1947-ஆம் ஆண்டில் இந்தியா - பாகிஸ்தான் என இரண்டு புதிய சுதந்திர நாடுகள் உருவான போது, இந்து - சீக்கிய மக்கள் மீது, பாகிஸ்தான் நாட்டின் முஸ்லீம் லீக் அரசியல் கட்சியினர் நடத்திய தாக்குதல்கள் குறித்து விளக்குகிறது.

பாகிஸ்தான் நாட்டின் மேற்கு பஞ்சாப், சிந்து மற்றும் வடமேற்கு எல்லைப்புற மாகாணத்தில் வாழ்ந்த சீக்கியர்களுக்கும், இந்துக்களுக்கும், பாகிஸ்தான் நாட்டில் தொடர்ந்து வாழ, முஸ்லீம் லீக் கட்சியினரால் தொடர்ந்து அச்சுறுத்தப்பட்ட நிலையில், விடுதலை இந்தியாவை நோக்கி அகதிகளாக புறப்பட்ட மக்களுக்கு இழைக்கப்பட்ட கொடுமைகளையும், தாக்குதல்களையும் இந்நூல் எடுத்துரைக்கிறது

நூல் குறித்தான விமர்சனங்கள்
---------------------------

ஸ்டாக்ஹோம் பல்கலைக்கழகத்தின் அரசியல் அறிவியல் துறை பேராசிரியர், *இஸ்தியாக் அகமது* என்பவர் இந்நூலை ஆராய்ந்து, நடந்த சம்பவங்களை சரிபார்த்து அறிக்கையாக வழங்கியுள்ளார்.

இதனையும் காண்க
--------------

* இந்தியப் பிரிவினை

குறிப்புகள்
-----------

1. ↑  Muslim League Attack on Sikhs and Hindus in the Punjab 1947
2. ↑  'Forced Migration and Ethnic Cleansing in Lahore in 1947: Some First Person Acoounts', in Ian Talbot & Shinder Thandi (eds), *People on The Move, Punjabi Colonial, and Post-Colonial Migration*, Oxford University Press 2004

வெளி இணைப்புகள்
---------------

* Ebook version of the text
* Select Research Bibliography on the Partition of India, Compiled by Vinay Lal, Department of History, UCLA; University of California at Los Angeles list
* A select list of Indian Publications on the Partition of India (Punjab & Bengal); University of Virginia list
* What *Really* Happened in 1947 ? An Open Letter to Khushwant Singh
**ஜெயகௌரி** இலங்கைத் தமிழ் நாடக, மற்றும் திரைப்பட நடிகை ஆவார். சமுதாயம் என்ற இலங்கையில் தயாரிக்கப்பட்ட முதல் தமிழ்த் திரைப்படத்தில் கதாநாயகியாக நடித்ததன் மூலம் பிரபலமானார். ஐநூறுக்கும் மேற்பட்ட மேடை நாடகங்களிலும், மற்றும் தொலைக்காட்சி நாடகங்களிலும் இவர் நடித்துள்ளார்.

வாழ்க்கைச் சுருக்கம்
--------------------

இந்தியாவின் கேரளத்தில் இருந்து இலங்கையில் குடியேறிய குடும்பம் ஒன்றில் கொழும்பு தெமட்டகொடையில் அப்புக்குட்டி, கல்யாணி ஆகியோருக்குப் பிறந்தவர் ஜெயகௌரி. இவருடன் ஓர் ஆண் சகோதரனும் ஏழு பெண்களும் கூடப் பிறந்தவர்கள். இவர் ஐந்தாவது பெண். தந்தை ஓர் அரச சேவையாளர், நாடகங்களிலும் நடித்தவர். தெமட்டகொடை மாளிகாகந்தை தமிழ்க் கலவன் பாடசாலையில் ஆரம்பக் கல்வியைக் கற்ற இவர் பின்னர் கொழும்பு கப்பித்தாவத்தை தொண்டர் பாடசாலையில் கல்வியைத் தொடர்ந்தார்.

பாடசாலை நாட்களிலேயே நாடகங்களில் நடிக்கும் வாய்ப்புக் கிடைத்தது. 1957 ஆம் ஆண்டில் பஞ்சிகாவத்தையில் கவின்கலை மன்றத்தின் சார்பில் மேடையேறிய *நூதன லஞ்சம்* என்ற நாடகத்தில் கதாநாயகியாக அறிமுகமானார். பொரளை வை.எம்.பி.ஏ. மண்டபத்தில் கவின் கலை மன்றம் அரங்கேற்றிய "எழுத்தாளனின் காதலி" நாடகத்தில் முக்கிய பாத்திரத்தில் நடித்தார். அதனைத் தொடர்ந்து பல நாடகங்களில் நடிக்கும் வாய்ப்புக் கிடைத்தது. வரணியூரான் எழுதிய சங்கிலியன் நாடகத்தில் தினக்குரல் அதிபர் எஸ். பி. சாமியோடு இணைந்து நடித்தார்.

வி. கே. டி. பாலனுடன் "பேசும் விழிகள்", எஸ். எஸ். சந்திரனுடன் *தீச்சுடர்*, கம்பளைதாசனுடன் *விளக்கேற்றி வைத்தவள்*, மேலும், லடிஸ் வீரமணி தயாரித்த *வண்டரித்த மலர்* போன்ற பல நாடகங்களில் நடித்துப் புகழ் பெற்றார். கலைவாணர் நாடக மன்றம், தமிழ் முன்னேற்ற மன்றம், மனோரஞ்சித நாடக சபா மேடை நாடகங்களிலும், சானா, வாசகர் ஆகியோரின் வானொலி நாடகங்களிலும் இவர் நடித்துள்ளார். *காதலுக்கு என்ன விலை* என்ற தொலைக்காட்சி நாடகத்தில் பிரபா கணேசனுக்கு மாமியாராக நடித்தார்.

திரைப்படத்தில்
--------------

ஹென்றி சந்திரவன்ச தயாரிப்பில் 1952 இல் வெளியான சமுதாயம் திரைப்படத்தில் கதாநாயகியாக நடிக்கும் வாய்ப்பு இவருக்குக் கிடைத்தது. இவருடன் கதாநாயகனாக நடித்தவர் எஸ். என். தனரெத்தினம். 16 மிமீ அகலத்தில் வெளிவந்த இத்திரைப்படம் டெக்னிக் வண்ணத்தில் வெளிவந்தது. இத்திரைப்படம் கொழும்பில் ஒரு வாரம் மட்டுமே ஓடியிருந்தாலும், தமிழ்ப் பகுதிகளில் ஓரளவு வெற்றிகரமாக ஓடியது.. ஜெயகௌரி நடித்த ஒரேயொரு திரைப்படம் சமுதாயம் ஆகும்.

சிறப்புகள்
----------

* இலங்கை அரசின் "கலாபூசணம்" விருது
* மானாவின் தோட்டத்து ராணி நாடகத்தில் சிறந்த துணை நடிகை
* 1994ல் அகில இலங்கை தெலுங்கு காங்கிரஸ் நடத்திய நாடக விழாவில் ஊமைகள் உறங்குவதில்லை என்ற நாடகத்தில் சிறப்பாக நடித்தமைக்காக பிரதமர் ரணில் விக்கிரமசிங்கவிடமிருந்து பாராட்டு சான்றிதழ்
* 1996 இல் வினோதன் ஞாபகார்த்தமாக கொழும்பு இராமகிருஷ்ண மண்டபத்தில் மேடையேற்றப்பட்ட *பாட்டுக்கொரு புலவன்* நாடகத்தில் நடித்தமைக்காக கெளரவ விருது

மேற்கோள்கள்
-----------

1. 1 2 3 4  "திரும்பிப் பார்க்கின்றேன்". தினகரன். 20 சூலை 2014. 20 சூலை 2014 அன்று பார்க்கப்பட்டது.
[*தொடர்பிழந்த இணைப்பு*]
2. ↑  "ஞாபக வீதியில்". தினகரன். 8 நவம்பர் 2009. 20 சூலை 2014 அன்று பார்க்கப்பட்டது.
[*தொடர்பிழந்த இணைப்பு*]
3. ↑  இலங்கைத் தமிழ்ச் சினிமாவின் கதை, தம்பிஐயா தேவதாஸ்
**ஏஜாக்ஸ் (AJAX = Asynchronous JavaScript And XML)** என்பது வலைச்செயலிகளை உருவாக்குவதற்கான ஒரு முறைமையாகும். இது ஒரு தனித்துவமான நிரலாக்க மொழியோ மென்பொருளோ அல்ல. **ஜாவாஸ்க்ரிப்ட்**, **எக்ஸ் எம் எல்** போன்ற வலைத்தள வடிவமைப்புக்கு பயன்படுத்தும் மொழிகளைப் பயன்படுத்தி பயனர் இடையீட்டுடன் கூடிய, இணையத்தை அடிப்படையாக கொண்டியங்கும் செயலிகளை வடிவமைக்க பயன்படுத்தப்படும் ஒரு தொழில்நுட்ப உத்தியே ஆகும்.

இவ்வடிப்படையில் வலைத்தளம் அல்லது வலைச்செயலி ஒன்றை வடிவமைக்கும்போது மரபான முறைமைகள் வழியாக அமைக்கப்பட்டதிலும் பார்க்க அதிக வேகம் மிக்கதாகவும், கவர்ச்சிகரமானதாகவும், பயனர் ஊடாட்டம் இலகுபடுத்தப்பட்டும் இருக்கும்.இதன் பயன்பாட்டுக்கு உதாரணமாக கூகுள் மேப்புகள் உள்ளன.

இம்முறைமை பின்வரும் நிரலாக்க மொழிகளை அடிப்படையாகக் கொண்டது.

* XHTML, CSS - வலைப்பக்க சட்டகத்தை உருவாக்கவும் எழிலூட்டி வடிவமைக்கவும் பயன்படுகிறது.
* Javascript - (அல்லது உலாவியை மையமாக கொண்டியங்கும் பயனர் பக்க நிரல் மொழி ஒன்று) வழங்கப்பட்ட தகவல்களை இயங்கு நிலையில் காண்பிக்கவும் பெற்றுக்கொள்ளவும் பயன்படுகிறது.
* XML - வழங்கிக்கும் உலாவிக்குமான தகவற் பரிமாற்றத்தை ஒழுங்குபடுத்தப்பட்ட வடிவத்தில் கடத்த உதவுகிறது.
**ஜெம்ஸித் அஸீஸ்** (நளீமி) (பிறப்பு: நவம்பர் 13, 1983) இலங்கை முஸ்லிம் எழுத்தாளரும் கவிஞரும் ஆவார். அல்ஹஸனாத் இதழின் ஆசிரியரும் எங்கள் தேசம் பத்திரிகையின் உதவி ஆசிரியருமாவார்[].

முல்லைத்தீவில் பிறந்து கொழும்பு, புதுக்கடை, மீரானியா வீதியில் வசித்து வரும் ஜெம்ஸித் அஸீஸ் ஜஸ்ட் மீடியா பவுண்டேஷனின் பணிப்பாளர் சபை உறுப்பினரும், சமூக ஆர்வலருமாவார். ஜாமிஆ நளீமிய்யா கலாபீடத்தில் இசுலாமியக் கற்கை நெறியை பூர்த்தி செய்ததுடன் பேராதனை பல்கலைக்கழகத்தில் இளங்கலைப் பட்டமும் பெற்றுள்ளார். மதுரை காமராசர் பல்கலைக்ககழகத்தில் ஊடகவியல் துறையில் முதுகலை கற்கை நெறியைத் தொடரும் இவர், தமிழ்நாட்டிலிருந்து வெளிவரும் சமரசம், மலேசியாவிலிருந்து வெளிவரும் நம்பிக்கை போன்ற இதழ்களிலும் பல்வேறு கட்டுரைகளை எழுதியுள்ளார்.

கம்பளிப்பூச்சியின் ரோமம் உதிர்வது போல் எனது அறியாமை உதிர்ந்தது எனும் பெயரில் டாக்டர் அப்துல்லாஹ் (முன்னாள் பெரியார்தாசன்) பற்றி ஒரு நூலையும் எழுதியுள்ளார். இவரது மனைவி ஹுஸ்னா ஹுசைன் தினக்குரல் பத்திரிகையில் ஆசிரியர் பீடத்தில் பணியாற்றி வருகிறார்.

உசாத்துணை
---------

* இலக்கிய இணையம் - பேராசிரியர் மு.சாயபு மரைக்காயர் இஸ்லாமியத் தமிழ் இலக்கியக்கழகம் 2011
**குடியிருப்புப்பாளையம்** *(Kudiyiruppupalayam)* என்பது இந்தியாவின் ஒன்றியப் பகுதியான புதுச்சேரியில் உள்ள பாகூர் தாலுக்காவில் இருக்கும் பாகூர் ஒன்றியத்தில் இருக்கும் ஒரு கிராமம் ஆகும். புதுச்சேரி மாவட்டத்தின் அயலகச் சிற்றூரான பாகூருக்கு வடக்கில் இக்கிராமம் அமைந்துள்ளது.

எல்லைகள்
--------

மேற்கில் பாகூர் கிராமம், வடக்கில் சேலியமேடு, கிழக்கில் பிள்ளையார் குப்பம் கிராமம், தெற்கில் பாகூர் ஆகியன குடியிருப்புப்பாளையம் கிராமத்திற்கு புவியியல் எல்லைகளாக அமைந்துள்ளன.

சாலைப் போக்குவரத்து
-------------------

வில்லியனூர் – பாகூர் சாலையில் சேலியமேடு மற்றும் பாகூர் கிராமங்களுக்கு இடையில் குடியிருப்புப்பாளையம் அமைந்துள்ளது. மேலும் கிருமாம்பாக்கம் – பாகூர் சாலை, வில்லியனூர் – பாகூர் சாலையை குடியிருப்புப்பாளையத்தில் சந்திக்கிறது.

கிராமங்கள்
----------

குடியிருப்புப்பாளையம் கிராமப் பஞ்சாயத்தில் பின்வரும் கிராமங்கள் இணைக்கப்பட்டுள்ளன.

* குடியிருப்புப்பாளையம்
* அடிங்காப்பேட்டை
* பின்னாட்சிக்குப்பம்

அரசியல்
-------

புதுச்சேரி மக்களவைத் தொகுதிக்குட்பட்டும், ஏம்பலம் சட்டமன்றத் தொகுதியின் ஒரு பகுதியாகவும் குடியிருப்புப்பாளையம் கிராமம் இருக்கிறது.

படக்காட்சியகம்
--------------

* குடியிருப்புபாளையம் கிராமப் பஞ்சாயத்தின் வரைபடம்குடியிருப்புபாளையம் கிராமப் பஞ்சாயத்தின் வரைபடம்

மேற்கோள்கள்
-----------

1. ↑  "காப்பகப்படுத்தப்பட்ட நகல்" (PDF). 2013-09-27 அன்று மூலம் (PDF) பரணிடப்பட்டது. 2016-03-25 அன்று பார்க்கப்பட்டது.

புற இணைப்புகள்
--------------

* Official website of the Government of the Union Territory of Puducherry
[*தொடர்பிழந்த இணைப்பு*]
captionசெம்மறிகளின் முதுகில் நடந்துசெல்லும் ஒரு ஒரு ஆத்திரேலிய கெல்ப் இன மந்தை நாய்.
செம்மறியாடுகளை வழிநடத்தும் ஒரு கோலி இன மந்தை நாய்
**மந்தை நாய்** அல்லது **மேய்ப்பு நாய்** (*herding dog*, *stock dog*, *working dog*) என்பது கால்நடைகளை மேய்க்கும் நாய் வகைகளைக் குறிப்பது ஆகும். இவை மந்தைகளை அல்லது கால்நடைகளை மேய்க்கப் பயிற்றுவிக்கப்பட்டவை ஆகும்.

மந்தை நாய் நடத்தை
-----------------

ஒரு ஒன்பது வார வயது பார்டர் கோலி நாய்க்குட்டி வாத்துகளை மேய்க்கிறது.
அனைத்து மந்தை நாய்களும் வேட்டை நாய்களில் இருந்து உருவாக்கப்பட்டவை ஆகும்.   இந்த நாய்களானது தேர்ந்தெடுக்கப்பட்ட இனப்பெருக்க முறை மூலமாக உருவாக்கப்பட்டவை. இந்த நாய்கள் மற்றும் செம்மறி ஆடுகளுக்கு இடையிலான இயற்கை சாயல் வேறுபாட்டைக் குறைத்து இவை உருவாக்கப்பட்டன. அதே சமயம் நாயின் வேட்டைத் திறன்களைப் பராமரித்து, பயனுள்ள வேலைக்கார நாய் வகையாக உருவாக்கப்பட்டன.

பிற விலங்குகளைப் பராமரிப்பதில் நாய்கள் பல வழிகளில் ஈடுபடுகின்றன. ஆத்திரேலிய கால்நடை நாய் போன்ற சில இன நாய் வகைகள், பொதுவாக (ஆடுகளை பட்டியில் அடைப்பதற்காக அவற்றை பட்டியினுள் விரட்ட) விலங்குகளின் குதிகால் பகுதியில் கௌவுகின்றன.

மற்ற இனங்கள் குறிப்பாக பார்டர் காலி நாயினமானது செம்மறி ஆடுகளின் முன்பக்கமாக வந்து அவற்றை மடக்கி, ஓட்டிவந்து பட்டிகளில் அடைக்கிறது. ஹீல்ஸ் அல்லது விரட்டு நாய்கள் மாட்டு மந்தைகளை முன்னோக்கி விரட்டுகின்றன. பொதுவாக, இவை மந்தைக்குப் பின்னால் இருந்து இப்பணியைச் செய்கின்றன. ஆஸ்திரேலிய கெல்பி மற்றும் ஆஸ்திரேலிய கூலி இன நாய்கள் இந்த இரண்டு வழிமுறைகளையும் பின்பற்றுகின்றன. மேலும் இவை செம்மறிகள் வேறு திசையில் சென்றால் அடுத்த முனைவரை, ஆடுகளின் முதுகுகள் மீதே ஓடிச் சென்று சென்று அவற்றைப் பின்னோக்கி விரட்டுகின்றன. நியூசிலாந்து ஹன்டேவே நாயினமானது சத்தமாகக் குரலெழுப்பி ஆட்டு மந்தையைக் கட்டுப்படுத்துகிறது. பெல்ஜியன் மேய்ப்பன், **ஜெர்மானிய மேய்ப்பன் நாய்**, பிரையார்ட்ஸ் போன்றவை வரலாற்று ரீதியாக மந்தை நாய்களாக இருந்து வந்துள்ளன, அவை ஆடுகளுக்கு "உயிர் வேலி" யாகச் செயற்பட்டு வந்துள்ளன. மேலும் ஆடுகள் பயிர்களை மேயாமலும், சாலைகளின் குறுக்கே வராமலும் தடுத்து மந்தையை வழிநடத்துபவையாகப் பயன்பட்டன.

மேற்கோள்கள்
-----------

1. 1 2  Renna, Christine Hartnagle (2008). *Herding Dogs: Selection and Training the Working Farm Dog*. Kennel Club Books (KCB). பன்னாட்டுத் தரப்புத்தக எண்:978-1-59378-737-0.
2. 1 2  Hartnagle, Jeanne Joy. *Herding I, II, III*. Canine Training Systems (CTS).
3. ↑  "Heading dogs, huntaways and all-purpose dogs", Te Ara
4. ↑   *All About Aussies*.
5. ↑  "Sheep Herding Dogs". 18 April 2015 அன்று பார்க்கப்பட்டது.
**சுவாரி ஆறு** (Zuari River) என்பது இந்தியாவின் கோவா மாநிலத்தின் மிகப்பெரிய நதியாகும். இது மேற்குத் தொடர்ச்சி மலையில் உள்ள ஹேமட்-பார்ஷேமில் உருவாகும் ஒரு அலை நதியாகும். இது உள்ளூரில் அகனாசனி என்றும் குறிப்பிடப்படுகிறது. இது திசுவாடி, போண்டா, மர்மகோவா, சால்செட், சங்கும் மற்றும் கியூபெம் ஆகியவற்றின் வழியாக தென்-மேற்கு திசையில் பாய்கிறது.

92 கி.மீ நீளம் கொண்ட இந்த ஆறு மாண்டோவி (62 கி.மீ நீளம்) உட்பட மற்ற ஆறுகளுடன் சேர்ந்து கும்பார்ஜுவா கால்வாய் (15 கி.மீ) போன்ற கால்வாய்களுடன் இணைக்கப்பட்டுள்ளது.  கோவாவின் மற்ற ஆறுகள் தெரெகோல் (22 கி.மீ), சப்போரா (29 கி.மீ), பாகா (5 கி.மீ), சால் (16 கி.மீ), தல்போனா (11 கி.மீ), மற்றும் கல்கிபாக் (4 கி.மீ) போன்றவை. அவற்றின் நீளம் மற்றும் அகலங்கள் அலை மற்றும் பிற பருவகால வெள்ளத்துடன் வேறுபடுகின்றன. 

சுவாரியும் மாண்டோவியும் சேர்ந்து ஒரு ஆழமான நீர் அலை வாழ்விட அமைப்பை உருவாக்குகின்றன.   இவை கோவாவின் விவசாயத் தொழிலின் முதுகெலும்பாகும். இரண்டு ஆறுகளையும் இணைக்கும் கும்பார்ஜூம் கால்வாய் கப்பல்கள் உள் பகுதிகளுக்கு இரும்பு தாது சுரங்கங்களுக்கு செல்ல உதவுகிறது. இரண்டும் அரபிக்கடலுக்குள் கபோ அகுவாடாவில் வெளியேறுகின்றன. இது மர்மகோவா துறைமுகத்தை உருவாக்கும் பொதுவான புள்ளியாகும். துறைமுக நகரமான வாஸ்கோட காமா, சுவாரி ஆற்றின் முகப்பில் அமைந்துள்ளது.

மேற்கோள்கள்
-----------

1. ↑  Pawar Anant, Study of Mangrove flora along the Zuari River, International Research Journal of Environment Sciences, Vol. 1(5), 35-39, December (2012)
2. ↑  Dehadrai, P. V. (1970, August), Changes in the environmental features of the Zuari and Mandovi estuaries in relation to tides, In Proceedings of the Indian Academy of Sciences-Section B (Vol. 72, No. 2, pp. 68-80), Springer India
3. ↑  Qasim, S. Z. & Sen Gupta, R. (1981). Environmental characteristics of the Mandovi-Zuari estuarine system in Goa. Estuarine, Coastal and Shelf Science, 13(5), 557-578
4. ↑  Shetye, S. R. Gouveia, A. D. Singbal, S. Y. Naik, C. G. Sundar, D. Michael, G. S. & Nampoothiri, G. (1995). Propagation of tides in the Mandovi-Zuari estuarine network. Proceedings of the Indian Academy of Sciences-Earth and Planetary Sciences, 104(4), 667-682

வெளி இணைப்புகள்
---------------

விக்கிமீடியா பொதுவகத்தில்,  
 ***Zuari River***   
என்பதின் ஊடகங்கள் உள்ளன.
**ஜெயசிறீரீ சட்டோபாத்யாய** (*Jayasri Chattopadhyay*)(பி. 1945) என்பவர் இந்தியாவின் மேற்கு வங்கம், கொல்கத்தாவைச் சேர்ந்த ஒரு சமசுகிருத எழுத்தாளர் மற்றும் சமசுகிருத கவிஞர் ஆவார். இவரது முனைவர் பட்ட ஆய்வு 'வால்மீகியின் இராமாயணத்தின் பாடல் வரிகள்' என்பதாகும். இவர் தனது இலக்கிய முனைவர் பட்டத்திற்கு 'விசுவகாபி இரவீந்திரநாத் தாகூரின் இலக்கியத்தில் புத்த அவதான இலக்கியத்தின் தாக்கம்' என்ற தலைப்பில் ஆய்வினை மேற்கொண்டார்.

ஜெயசிறீ இயற்றிய சமசுகிருத கவிதைகளின் தொகுப்பு *நிஸ்ஸங்கஹ் ப்ரணய்ஹ்* ஆகும். இந்தப் புத்தகத்தின் ஆங்கிலப் பதிப்பு *லவ் வித் அட்டாச்மென்ட்* என்ற தலைப்பில் வெளியாகியுள்ளது. சூன் 2015, பேங்காக்கில் நடைபெற்ற 16வது உலக சமசுகிருத மாநாட்டில் வெளியிடப்பட்ட *நிஸ்ஸங்கஹ் பிராணயா* பற்றிய குறுந்தகடு இவர் தயார் செய்தது ஆகும். இவரது குறிப்பிடத்தக்க சமசுகிருத பங்களிப்புகள் 'அஸப்விலாச சமிக்ஷா', 'சமசுகிருத சாகித்யே சுவப்னா', 'மகாவஸ்துனி ராமாயணநுபவ', 'அத்யர்தசதக சமிக்ஷா', 'மிருச்சகதிகே வர்ஷா', 'புத்தசரிதே ராமாயண சம்யம்', 'ஜகந்நாதஸ்ய', 'ஜகதாபரணம்', 'சகதாபரணம்,' 'உஷா வரவர்ணினி' மற்றும் 'தேவி சூக்தம்' ஆகும். இவை பல்வேறு சமசுகிருத இதழ்களில் வெளிவந்தன.

பஞ்சதந்திரத்தின் இரண்டு தந்திரங்களான 'ககோலுகியம்' மற்றும் 'லப்தபிரனாசம்' ஆகியவற்றை வங்காள மொழியிலும் இவர் திருத்தி மொழிபெயர்த்தார். நிஸ்ஸங்க பிரணயாவைத் தவிர, 'ராத்ரி', 'ஷிலாபட்டாரிகா', 'அவசர' மற்றும் 'காலிகாடநகரிய துர்காபிரதிமாங் பிரதி' போன்ற சமசுகிருத கவிதைகளையும் இயற்றியுள்ளார். இதன் ஆங்கில மொழியாக்கத்தை இவர் செப்டம்பர் 2015 அன்று திப்ருகாரில் நடைபெற்ற சாகித்ய அகாதமியின் அபிவ்யக்தி நிகழ்ச்சியில் வழங்கினார்.

கொல்கத்தாவில் உள்ள மகளிர் கிறிஸ்தவக் கல்லூரியில் பேராசிரியராக இருந்த இவர், ஆயர் கல்லூரியில் இறையியல் முதுகலை ஆசிரியராகவும் இருந்தார்.

கொல்கத்தாவில் உள்ள சமசுகிருத கல்லூரியில் கவுரவ விரிவுரையாளராகவும் இருந்தார், ஜெயசிறீ. இவர் மத்திய சமசுகிருதப் பல்கலைக்கழக சாசுதிர சுராமணி உதவித்தொகையைப் பெற்றார். சீதாராம் பைடிக் ஆதர்ஷ சமசுகிருத மகாபித்யாலேயில் கற்பித்தார்.

கொல்கத்தா ஜாதவ்பூர் பல்கலைக்கழகத்தில் அலங்கார சாசுதிரம் (கவிதைகள்) கற்பித்தார். சமசுகிருத புசுதக் பண்டரால் வெளியிடப்பட்ட வங்காள மொழியில் சமசுகிருத கவிதைகளின் வரலாற்றை எழுதினார்.

சமீபத்தில் இவரது பயண அனுபவங்கள் பெங்காலி புத்தகமான பிரமன் விலாசிர் நாட்குறிப்பில் வெளியிடப்பட்டுள்ளன.

புத்தகங்கள்
-----------

* *வால்மீகியே ராமாயணே கிதிகாவ்யதர்மிதா*
* *நிஸ்ஸங்கஹ் ப்ராணாயஹ்*
* *வால்மீகியம் ராமாயணம்*
* *அவதன் ஏவம் ரவீந்திரநாத்*
* *புத்த சரிதம்*
* *அலம்காரஸாஹித்யேர் ஸம்ரித இதிஹாஷ்*
* *த்வண்யலோகம்*

மேற்கோள்கள்
-----------

1. ↑  Caṭṭopādhyāya, Jayaśrī (1999). *Niḥsaṅgaḥ Praṇayaḥ*. Sanskrit Pustak Bhandar.. பார்த்த நாள்: 23 June 2021.

குறிப்புகள்
-----------

* "All India Oriental Conference Life Members list". *All India Oriental Conference*. 2016-03-04 அன்று மூலம் (DOC) பரணிடப்பட்டது.
* Vimsa-Satabdi-Samskrita-Kavyamritam by Aviraj Rajendra Mishra
* Sanskrit Journal Ajasra
* Sanskrit Journal Samgamani
* Sanskrita Pratibha, Sahitya Academy
* Indian Literature, Sahitya Academy
* All India Oriental Conference Proceedings B.O.R.I.
* Kolkatar Kadcha in Anandabazar Patrika newspaper dated 8 March 1993
* Pardte Pardte in Anadabazar Patrika newspaper dated 27 June 1998
* Boier Desh Magazine April–June Issue 2006

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* ISNI
* VIAF
* WorldCat

 |
| தேசிய | 
* ஜெர்மனி
* United States

 |
**சுவெத்லேனா இவனோவ்னா கெராசிமென்கோ** *(Svetlana Ivanovna Gerasimenko)* (உருசியம்: Светла́на Ива́новна Герасиме́нко; உக்ரைனியன்: Світлана Іванівна Герасименко) ஒரு சோவியத் வானியலாளரும் தாஜிகித்தானிய வானியலாளருமாகிய உக்கிரைனியர் ஆவார் இவர் 67P/சூரியூமோவ்–கெராசிமென்கோ வால்வெள்ளியைச் சூரியூமோவுடன் இணைந்துக் கண்டுபிடித்தார் .

67P/சூரியூமோவ்–கெராசிமென்கோ வால்வெள்ளி கண்டுபிடிப்பு
----------------------------------------------------

கெராசிமென்கோ 1969 செப்டம்பர் 11 இல் சோவியத் ஒன்றியத்தின் கசாக் சோவியத் சமவுடைமைக் குடியரசின் தலைநகராகிய அல்மாதிக்கு அருகில் அமைந்த அல்மா-அத்தா வானியற்பியல் நிறுவனத்தில் இருந்தபோது 32பி/கோமாசு சோலா வால்வெள்ளியை 50 செமீ மக்சூதவ் தொலைநோக்கியால் ஒளிப்படம் எடுத்தார்.

கெராசிமென்கோ தன் நிறுவனம் திரும்பியதும், கியேவ் தேசியப் பல்கலைக்கழகத்தின் வான்காணகக் கிளிம் இவனோவிச் சூரியூமோவ் அந்த ஒளிப்படத் தட்டின் விளிம்பில் வால்வெள்ளி போன்ற வான்பொருள் இருப்பதைக் கண்டார்; ஆனால் அது கோமாசு சோலாவாக இருக்கும் என அப்போது கருதிக்கொண்டுள்ளார். ஒளிப்படம் எடுத்த ஒருமாதம் கழித்து அக்தோபர் 22 இல் அந்த வான்பொருள் எதிர்பார்த்த இருப்பில் இருந்து 2-3 பாகை வில்கி இருந்தமையால் அது கோமாசு சோலாவக இருக்க வாய்ப்பில்லை எனக் கண்டுபிடித்தார். மேலும் நுணுகி ஆய்ந்தபோது எதிர்பார்த்த இருப்பில் மங்கலாக அந்த்த் தட்டில் கோமாசு சோலா பதிவாகி இருந்ததைக் கண்னுற்றார். எனவே விளிம்போர வான்பொருள் மற்றொரு வால்வெள்ளியாக இருக்கவேண்டும் என்ற முடிவுக்கு வந்தார். செப்டம்பர் 9 இலும் 21 இலும் எடுத்த கூடுதல் நான்குத் தட்டுகளிலும் இந்தப் புதிய வான்பொருள் பதிவாகியுள்ளதை இருவரும் கண்டனர்.

தகைமைகள்
--------

**இவரது பெயரிடப்பட்டவை**

* அலைதகவு வால்வெள்ளி 67P/சூரியூமோவ்–கெராசிமென்கோ
* சிறுகோள் 3945 கெராசிமென்கோ

மேற்கோள்கள்
-----------

1. ↑  "Герасименко: я открыла комету случайно". 4 October 2016 அன்று பார்க்கப்பட்டது. Я украинка по отцу, полячка по маме, но осознаю себя украинкой.
2. ↑  "Klim Ivanovich Churyumov". International Astronomical Union. 8 August 2014 அன்று பார்க்கப்பட்டது.
3. 1 2  Kronk, Gary W. *et al*. (2010). "67P/1969 R1 (Churyumov-Gerasimenko)". *Cometography: A Catalog of Comets; Volume 5: 1960-1982*. கேம்பிறிட்ஜ் பல்கலைக்கழகப் பதிப்பகம். பக். 241–245. பன்னாட்டுத் தரப்புத்தக எண்:052187226X. .
4. 1 2  "Svetlana Gerasimenko - co-discoverer of comet 67P". European Space Agency.
**சுவிசு பலியாட்டம்** (*Swiss Gambit*) என்பது சதுரங்கத் திறப்பு ஆட்டங்களில் பறவையின் திறப்பு (1.f4) என்ற சதுரங்கத் திறப்பு வகையின் ஒரு கிளையாகும். சுவிசு திறப்பு ஆட்டம் என்பது பின்வரும் நக்ர்வுகளுடன் தொடங்குகிறது.

1. f4 f5
2. e4
   


|  |  |
| --- | --- |
|  | இந்தக்கட்டுரை சதுரங்க நகர்த்தல்களை விளக்க இயற்கணித குறிமுறையை பயன்படுத்துகிறது. |

வெளியிடப்பட்ட கோட்பாடு
----------------------

1859 ஆம் ஆண்டில் எப்.ஏ.லேங்கு சுவிசு பலியாட்டத்திற்கான பிரதான நகர்வு வரிசையை கொடுத்துள்ளார். 

* 2...fxe4 3.Qh5+
* 2...fxe4 3.f5
* 2...fxe4 3.Bc4
* 2...fxe4 3.Nc3 Nf6 4.d3

போலந்து நாட்டைச் சேர்ந்த கோட்பாளர் அலெக்சாந்தர் வேக்னர் 1912 ஆம் ஆண்டு சுவிசு பலியாட்டத்தைக் குறித்து ஒரு புதிய பலியாட்டம் என்ற தலைப்பில் ஒரு கட்டுரை எழுதி வெளியிட்டார். வேக்னர் பலியாட்டம் பின்வரும் நக்ர்வுகளுடன் தொடங்கியது : 1.f4 f5 2.e4 fxe4 3.Nc3 Nf6 4.g4.

பிற பயன்கள்
-----------

சுவிசு பலியாட்டம் என்ற சொல் சுவிசு திட்டத்தில் நடத்தப்படும் சதுரங்கப் போட்டிகள் குறித்தும் விளையாட்டுத்திறம் குறித்தும் பேச்சு வழக்கில் அளிக்கும் விளக்கமாகக் கருதப்படுகிறது. சுவிசு பலியாட்டத்தில் ஒரு வீர்ர் போட்டியின் தொடக்கச் சுற்றுகளில் தனது ஆட்டத்தில் தோல்விடைந்தாலோ அல்லது சமநிலையில் முடித்தாலோ அடுத்துவரும் சுற்றுகளில் அவர் அவரைப்போலவே எதிர்பாராதவிதமாய் பலவீனமாகிப்போன விளையாட்டு வீர்ர்களை எதிர்த்து விளையாடலாம் என்ற நம்பிக்கையைப் பெறுகிறார். இறுதியில் பரிசுக்குரியோர் பட்டியலிலும் இடம்பெற்றும் விடுகிறார் ..

மேற்கோள்கள்
-----------

1. ↑  Edward Winter, *The Swiss Gambit*
2. ↑  James Eade (2005). *Chess For Dummies* (2 ). John Wiley & Sons (published 19 August 2005). பக். 249. பன்னாட்டுத் தரப்புத்தக எண்:978-0-4717-7433-4.. பார்த்த நாள்: 7 February 2014.
**கூகுள் வகுப்பறை** (*Google Classroom*, **கூகுள் கிளாஸ்ரூம்**) என்பது கல்விக்காகக் கூகுள் உருவாக்கிய இலவசக் கலப்புக் கற்றல் தளமாகும். இது உருவாக்குதல், விநியோகித்தல், ஒப்படைவு வழங்குதல் ஆகியவற்றைச் செய்வதற்குப் பயன்படுகின்றது. கூகுள் வகுப்பறை மாணவர்களையும் ஆசிரியர்களையும் இணைக்கும் பாலமாக அமைவதோடு அவர்கள் தங்களுக்குள் கோப்புகளை அனுப்பவும் பெற்றுக் கொள்ளவும் பகிரவும் துணைசெய்கின்றது. மாணவர்கள் வீட்டில் இருந்தபடியே கல்விகற்க இது உதவுகின்றது. 2021 தரவுகளின்படி, ஏறத்தாழ 150 மில்லியன் பேர் கூகுள் வகுப்பறையைப் பயன்படுத்துகின்றனர்.

கூகுள் வகுப்பறை கூகுள் டாக்சு, கூகுள் தாள்கள், கூகுள் சிலைடுகள், ஜிமெயில், கூகுள் நாட்காட்டி போன்ற கல்விக்கான பல்வேறு கூகுள் பயன்பாட்டுச் செயலிகளை ஒருங்கிணைக்கிறது. மாணவர்களைத் தனிப்பட்ட "வகுப்புக் குறியீடு" ஒன்றின் மூலம் வகுப்பில் சேர அழைக்கலாம், அல்லது பள்ளிக்கூடக் களத்திலிருந்து தானாக இறக்குமதி செய்யலாம். ஆசிரியர்கள் தமது செயற்பாடுகளை கூகுள் டொமைனில் உருவாக்கலாம். ஒவ்வொரு வகுப்பும் அந்தந்த பயனரின் கூகுள் டிரைவில் ஒரு தனிக் கோப்புறையை உருவாக்குகிறது, அங்கு மாணவர் ஒரு ஆசிரியரால் தரப்படுத்தப்பட்ட பணியைச் சமர்ப்பிக்கலாம்.

மேற்கோள்கள்
-----------

1. ↑  "Google Groups". *productforums.google.com*. February 8, 2018 அன்று பார்க்கப்பட்டது.
2. ↑  "A peek at what's next for Google Classroom". *Google*. February 17, 2021. May 26, 2021 அன்று பார்க்கப்பட்டது.

வெளி இணைப்புகள்
---------------

* அதிகாரப்பூர்வ இணையதளம்
* கூகுள் வகுப்பறை
**குடிவாடா திப்பா** என்பது ஆந்திரப் பிரதேச மாநிலம், விஜயநகரம் மாவட்டம், போகபுரம் மண்டலத்தில் உள்ள குடிவாடா (ஆங்கிலம்: Gudiwada) கிராமத்தில் உள்ள ஒரு சிறிய குன்று ஆகும். இது கோஸ்தானி ஆற்றின் கரையில் அமைந்துள்ளது.

கள ஆய்வு
--------

அக்டோபர் 2012 ஆம் ஆண்டு இந்தக் குன்றின் மீது (குடிவாடா திப்பா) மேற்கொண்ட ஆய்வுகள்  வாயிலாக கிமு 2 ஆம் நூற்றாண்டைச் சேர்ந்தகக் கருதப்படும் ஒரு மரபார்ந்த, தொன்மைமிக்க பௌத்த தளம் (ஆங்கிலம்: Buddhist heritage site) கண்டறியப்பட்டது. இந்தக் களம் ஆந்திர பிரதேச மாநில தொல்லியல் துறையால் (ஆங்கிலம்: State Archaeological Department of Andhra Pradesh) ஆவணப்படுத்தப்பட்டுள்ளது.

இக்குன்று இரண்டு மேல்மட்ட சமதளங்களால் (ஆங்கிலம்: flat terraces) ஆனது. கிழக்கு நோக்கிய சமதளத்தில் புத்த தூபியின் (ஆங்கிலம்: Buddhist Stupa) எச்சங்களும், ஒரு சிறிய பாறையில் வெட்டப்பட்ட தொட்டியும் உள்ளன. மேற்கு நோக்கிய சமதளத்தில் புத்த விகாரையின் எச்சங்களும், துர்க்கைக்கு அர்ப்பணிக்கப்பட்ட இரண்டு இந்து கோவில்களும் (100 ஆண்டுகளுக்கு முன்பு கட்டப்பட்டிருக்கலாம்) உள்ளன. மலையின் மேற்கு முனையில் கோஸ்தானி நதியை நோக்கி பாறையில் வெட்டப்பட்ட படிக்கட்டுகள் உள்ளன. இத்தலம், அருகாமையில் உள்ள பவுரல்லகொண்டா (ஆங்கிலம்: Pavurallakonda) மற்றும் தோட்லகொண்டா (ஆங்கிலம்: Thotlakonda) பௌத்த தளத்துடன் சில ஒற்றுமைகளைக் கொண்டுள்ளது. இக்களம் பீமுனிப்பட்டினத்திலிருந்து (ஆங்கிலம்: Thotlakonda) ஆறு கிமீ தொலைவில் உள்ளது. குடிவாடா திப்பா பௌத்த தலம் விசாகப்பட்டினம் மாவட்டத்தின் வணிக நகரமான தகரபுவலசா (ஆங்கிலம்: Thagarapuvalasa) மற்றும் சிட்டிவலசாவிற்கு (ஆங்கிலம்: Chittivalasa) மிக அருகில் உள்ளது.

காட்சியம்
---------

* குடிவாடா திப்பாவில் உள்ள தூபியின் செங்கல் உருவரைகுடிவாடா திப்பாவில் உள்ள தூபியின் செங்கல் உருவரை
* குடிவாடா திப்பாவில் பாறையில் வெட்டிய படிகள்குடிவாடா திப்பாவில் பாறையில் வெட்டிய படிகள்
* குடிவாடா திப்பாவில் மேல்மட்ட சமதளத்தின் காட்சிகுடிவாடா திப்பாவில் மேல்மட்ட சமதளத்தின் காட்சி
* குடிவாடா திப்பாவில் பாறையில் வெட்டப்பட்ட தொட்டிகுடிவாடா திப்பாவில் பாறையில் வெட்டப்பட்ட தொட்டி
* குடிவாடா திப்பாவில் செங்கல் இடிபாடுகள்குடிவாடா திப்பாவில் செங்கல் இடிபாடுகள்

மேற்கோள்கள்
-----------

1. ↑  B. Madhu Gopal (2012-10-09). "Evidence of Buddhist site found". The Hindu. 2013-09-07 அன்று பார்க்கப்பட்டது.
**மேயோ கல்லூரி மைதானம்** (**Mayo College Ground) இந்தியாவின்** இராசத்தன் மாநிலத்தில் உள்ள அச்மீரின் உள்ள மேயோ கல்லூரி வளாகத்தில் அமைந்துள்ளது. ஆரவல்லி மலைத்தொடரின் பார்வையுடன் அழகான பழைய சிவப்பு மணற்கல் கூடாரம் ஆகியவற்றைக் கொண்ட கால்பந்து, வளைகோல் பந்தாட்டம் மற்றும் துடுப்பாட்டத் திடல் *உள்ளிட்ட வசதிகள் இங்குள்ளன.*   மாணவர்கள் மற்றும் ஊழியர்களுக்கான விளையாட்டு வசதிகளை இம்மைதானம் அளிக்கிறது. 

கண்ணாடிச் சுவர் பின்னணியில் திறந்த வெளி சுவர்ப்பந்து விளையாட்டுத் திடல் இங்கு அமைந்துள்ளது. மேயோ கல்லூரியில் ஒன்பது துளைகள் கொண்ட புதியதாக்க் கட்டப்பட்ட குழிப்பந்து மைதானம் ஒன்றும் உள்ளது. பல கூடைப்பந்து மைதானங்களையும் இம்மைதானம் கொண்டுள்ளது. ஒரு நிலையான 400 மீட்டர் ஓடுபாதை ஒன்றும் இங்கு உள்ளது.பருவகால மற்றும் பயிற்சி விளையாட்டுகளில் தடகளமும் ஒன்றாகும். வளாகத்தில் சுமார் 17 வலைப்பந்து திடல்களும் உள்ளன.பத்து மீட்டர் தொலைவில் இலக்கு நியமித்து குறிபார்த்துச் சுட்டும் துப்பாக்கி சுதல் விளையாட்டுக்கான சிறப்பான பயிற்சி வசதிகள் இங்கு கிடைக்கின்றன. 

1926 ஆம் ஆண்டு முதல் 1986 ஆம் ஆண்டு வரை இங்கு 19 முதல் தரப் போட்டிகள் நடந்துள்ளன. அதன் பின்னர் இம்மைதானம் முதல் தர போட்டிகள் எதையும் நடத்தவில்லை. ஆனாலும் அப்போது முதல் முதல் தரப் போட்டிகளாகக் கருதப்படாத போட்டிகளும் இங்கு நடைபெற்று வருகின்றன.

மேற்கோள்கள்
-----------

1. ↑  Cricket பரணிடப்பட்டது 2015-04-05 at the வந்தவழி இயந்திரம்
2. ↑  Football பரணிடப்பட்டது 2015-04-05 at the வந்தவழி இயந்திரம்
3. ↑  Squash பரணிடப்பட்டது 2015-04-05 at the வந்தவழி இயந்திரம்
4. ↑  Hockey பரணிடப்பட்டது 2015-04-05 at the வந்தவழி இயந்திரம்
5. ↑  Golf பரணிடப்பட்டது 2015-04-05 at the வந்தவழி இயந்திரம்
6. ↑  First-class matches

புற இணைப்புகள்
--------------

* மேப் கல்லூரி
* cricinfo
* cricketarchive
* விக்கிமபியா
கூக்கின் மும்மை வில்லை
புகைப்படக்கருவியில் பயன்படும் கூக்கின் மும்மை வில்லை அமைப்பு
**கூக்கின் மும்மை வில்லை** (**Cooke triplet**) என்பது ஒரு ஒளிப்படக்கருவி வில்லையாகும். 1893 ஆம் ஆண்டு கூக் நிறுவனத்தால் நியமிக்கப்பட்ட கெரால்டு டெனிசு டைலரால் காப்புரிமைப் (காப்புரிமை எண் GB 22,607) பெறப்பட்டது. ஒளியின் பாதையில் ஏற்படும் அனைத்து வகைப் பிறழ்ச்சிகளையும் நீக்க உதவியது.

அமைப்பு
-------

கூக்கின் மும்மை வில்லை வரைபடம்
கூக்கின் மும்மை வில்லை ஒரு புறம் எதிர்மறை தீக்கல் கண்ணாடியும் அதன் இரு புறமும் கிரெளன் கண்ணாடியும் பயன்படுத்தப்படும் அமைப்பாகும். இவை அனைத்தின் ஒளி விலகல் எண்களின் கூடுதல் சுழியாக இருக்கும். 
மொத்தத்தில் இந்தக் கூட்டு வில்லை குவி வில்லையாகச் செயல்படுகிறது.

கூக்கின் மும்மை வில்லை புகைப்படக்கருவிகளிலும், செல் பேசிகளிலுள்ள புகைப்படக் கருவிகளிலும் பயன்படுத்தப்படுகிறது.

பயன்கள்
-------

இன்றளவும் புகைப்படக்கருவிகளில், இவ் வகை வில்லைகள் பயன்படுத்தப்படுகிறது.

இருகண் நோக்கி மற்றும் தொலைநோக்கிகள் ஆகியவற்றிலும் பயன்படுகிறது. திரைவில்லைப் படங்காட்டிகளிலும் பயன்படுத்தப்படுகிறது.

* மும்மை வில்லைக் கொண்ட ஒரு புகைப்படக்கருவி.மும்மை வில்லைக் கொண்ட ஒரு புகைப்படக்கருவி.
* திரைவில்லைப் படங்காட்டிகளில் பயன்படுத்தப்படும் 35 மிமீ கொண்ட மும்மை வில்லைதிரைவில்லைப் படங்காட்டிகளில் பயன்படுத்தப்படும் 35 மிமீ கொண்ட மும்மை வில்லை
* மற்றொரு வகை மும்மை வில்லைமற்றொரு வகை மும்மை வில்லை

மேலும் பார்க்க
--------------

* நிறப்பிறழ்ச்சி இல்லா வில்லை
* நிறப்பிறழ்ச்சி

மேற்கோள்கள்
-----------

* 
* 
*
ஒரு சமுதாயத்தில் உள்ள பொதுமைத் தன்மை கொண்ட நடத்தைகள் **குடிவழக்குகள்** (folkways) எனப்படுகின்றன. இது பழக்கத்தால் வருவதும், இயல்பாக வெளிப்படுவதுமாக இருப்பதுடன், சிந்திக்காமல் நிகழக்கூடியது. குடிவழக்கு குறித்த சமுதாய மக்களுக்கு உரிய பாங்காகக் காணப்படுவது. குறித்த சமுதாய வரம்புக்கு உள்ளேயே பலவாறாகக் காணப்படும் வழக்கம் (custom), பழக்கம் (habbit) போன்றவற்றிலிருந்து குடிவழக்கு வேறானது. இது சமுதாயத்தின் அனைத்துப் பரப்பிலும் பரவலாகக் காணப்படுவதாகும். கைகூப்பி வணங்கி வரவேற்றல், மூன்று வேளை உணவு உண்ணல், காலையில் எழுந்தவுடன் பல் துலக்குதல் போன்றவை குடிவழக்குகளைச் சார்ந்தவை.

இது தொடர்பான இன்னொரு கருத்துரு **வழக்கடிபாடு** (mores). இது ஒரு பரந்த பகுதியில் அல்லது சமுதாயத்தில் எல்லா மக்களிடமும் காணப்படுவதுடன், பெரிய அளவில் ஒழுக்கம் சார்ந்த முக்கியத்துவமும் கொண்டது. இது தகாப் புணர்ச்சி, இயற்கைக்கு மாறான பாலுறவு போன்ற விலக்குகள் தொடர்பில் வெறுப்புக் கொண்டதாகவும் உள்ளது. இதன் விளைவாகச் சமூகத்தின் விழுமியங்களும், வழக்கடிபாடுகளும், இத்தகைய விலக்குகளுக்குத் தடை விதிக்கின்றன. 

வழக்கடிபாடு சரி, பிழை; நியாயம், அநியாயம் என்பவற்றுக்கிடையே வேறுபாடு காண்பது. இதற்கு மாறாக, குடிவழக்கு, சரி என்பதற்கும், மரியாதைக் குறைவானது என்பதற்கும் இடையே வேறுபாடு காண்கிறது.

குறிப்புகள்
-----------

1. ↑  பக்தவச்சல பாரதி, பண்பாட்டு மானிடவியல், மெய்யப்பன் பதிப்பகம், சிதம்பரம், 2003. பக். 161, 162.
2. 1 2  Macionis and Gerber, *Sociology* 7th ed. (Pearson Canada 2010), p. 65.
**பினா தேவி** (Bina Devi) (பிறப்பு 1977கள்) இந்தியாவைச் சேர்ந்த, இவர் காளான் சாகுபடி மூலம் பெண்களை வணிகப் பெண்களாக மாறத் தூண்டினார். காளான் சாகுபடியை பிரபலப்படுத்தியவதற்காக ‘காளான் மகிலா’ என்ற புனைப்பெயரைப் பெற்ற இவர், தௌரி பேரூராட்சியின் தலைவராகத் தேர்தெடுக்கப்பட்டார். காளான் வித்திடுதல், இயற்கை வேளாண்மை, மண்புழு உரம் தயாரித்தல், இயற்கை பூச்சிக்கொல்லி தயாரித்தல் குறித்து விவசாயிகளுக்கு பயிற்சி அளித்து வருகிறார்.

ஆரம்ப கால வாழ்க்கை
------------------

பீகாரின் முங்கேர் மாவட்டத்திலுள்ள தில்காரி என்ற ஒரு 1977களில் பிறந்த இவர்,  அங்கேயே தனது குடும்பத்துடன் வசித்து வருகிறார்.

தொழில்
------

தேவி ஆரம்பத்தில் தனது சொந்த நிலத்தில் சிறிய அளவு காளான்களை வளர்த்தார். இது ஒரு நல்ல வாய்ப்பை இவருக்கு ஏற்படுத்தித் தந்தது.  இவர்,பால் பண்ணைத் தொழிலிலும் மற்றும் ஆடு வளர்ப்பிலும் ஈடுபட்டிருந்தார். ஆனாலும் இவர் கிராமப்புற பெண்களிடையே சுய வேலைவாய்ப்பை ஊக்குவிப்பதாக அறியப்பட்டார். முங்கேர் மாவட்டத்தில் ஐந்து தொகுதிகள் மற்றும் 105 அண்டை கிராமங்களில் காளான் உற்பத்தியை பிரபலப்படுத்தியுள்ளார். 1,500 பெண்களுக்கு ஆதரவளித்து காளான் விவசாயத்தில் அவர்களை ஈடுபடுத்தினார். 

 2020 ஆம் ஆண்டு அனைத்துலக பெண்கள் நாளில் நாரி சக்தி விருது பெற்றவர்களுடன் பிரதமர் நரேந்திர மோதி.
இவர் டிஜிட்டல் கல்வியறிவைப் பரப்புவதில் ஈடுபட்டுள்ளார். டாடா அறக்கட்டளைகளால் வழங்கப்பட்ட செல்லிடத் தொலைபேசிகளை பயன்படுத்துவது குறித்து 700 பெண்களுக்கு பயிற்சி அளித்துள்ளார். குறைந்த நீர்ப்பாசனத்தின் மூலம் பயிர் வளர்க்கும் முறை மூலம் 2,500 விவசாயிகளுக்கு பயிற்சி அளித்துள்ளார். மேலும், சுய உதவிக்குழுக்களை உருவாக்குவதற்கும் ஆதரவளித்துள்ளார்.

விருது
------

2020 ஆம் ஆண்டில் அனைத்துலக பெண்கள் நாள் அன்று இவர் இந்தியப் பிரதமரின் டுவிட்டர் கணக்கில் இவர் இடம் பெற்றார். அன்றைய தினம் இவரது பெயரில் "அற்புதமான ஏழு பேர்" என்று பிரதமர் டுவிட் செய்த ஏழு பேர்களில் இவரும் ஒருவர்.  குடியரசுத் தலைவர் ராம் நாத் கோவிந்த் இவருக்கு நாரி சக்தி விருதை வழங்கியபோது இவரது பணி அங்கீகரிக்கப்பட்டது 

தனது சொந்த காளான் சாகுபடியைப் பற்றி இவர் குறிப்பிட்டார்: "இந்த விவசாயத்தின் காரணமாக, எனக்கு மரியாதை கிடைத்தது. நான் ஒரு தலைவர் ஆனேன். என்னைப் போன்ற பல பெண்கள் பயிற்சியளிப்பதற்கான வாய்ப்பைப் பெறுவது எனக்கு மகிழ்ச்சி அளிக்கிறது. "

மேற்கோள்கள்
-----------

1. 1 2  Agarwal, Rishika (2020-03-17). "Bihar's daughter, Bina Devi famous as Mushroom Mahila was awarded the Nari Shakti Award". *PatnaBeats* (ஆங்கிலம்). 2020-04-03 அன்று மூலம் பரணிடப்பட்டது. 2020-04-09 அன்று பார்க்கப்பட்டது.
2. 1 2 3  "Get out, work yourself: *Mushroom Mahila* message to women". *www.outlookindia.com/*. 2021-01-05 அன்று பார்க்கப்பட்டது.
3. ↑  "Get out, work yourself: ‘Mushroom Mahila’ message to women | INDIA New England News". *indianewengland.com*. 2020-03-09 அன்று மூலம் பரணிடப்பட்டது. 2020-03-12 அன்று பார்க்கப்பட்டது.
4. ↑  Dainik Bhaskar Hindi. "Women's Day 2020: President Kovind awarded Nari Shakti Puraskar to Bina Devi and many women | Women's Day 2020: 103 वर्षीय मान कौर को नारी शक्ति पुरस्कार, 'मशरूम महिला' भी सम्मानित - दैनिक भास्कर हिंदी". *bhaskarhindi.com*. 2020-03-12 அன்று பார்க்கப்பட்டது.
புதுக்கோட்டை மாவட்டத்திலுள்ள **குடுமியான்மலை** குடுமிநாதர் கோவிலும், அதன் பின்புறம் உள்ள குடைவரையும், அதன் அருகிலுள்ள இசைக்கல்வெட்டும் மிகச்சிறப்பு வாய்ந்தவை. குடுமிநாதர் கோவில் சிற்பங்கள் மிகவும் அழகுற வடிக்கப்பட்டுள்ளன. மாலிக் காபூரின் படையெடுப்பில் சில சிற்பங்கள் சிதிலமடைந்துள்ளன.

குடுமியான்மலை, புதுக்கோட்டை மாவட்டத்தில், குளத்தூர் வட்டத்திலே உள்ளது. புதுக்கோட்டையிலிருந்து விராலி மலை வழியாக திருச்சிராப்பள்ளிக்குச் செல்லும் சாலையில் 20 கி.மீ தொலைவில் அமைந்துள்ளது இவ்வூர். கிழக்கே 10 கி.மீ தொலைவில் ஓவியக்கலைக்கு புகழ் வாய்ந்த சித்தன்னவாசலும், மேற்கே 25 கி.மீ தொல்வில் கலை மிக்க கொடும்பாளூர் உள்ளது. இக் குடுமியான்மலை தன் வரலாற்றில் வேறு பெயர்களும் கொண்டு இருந்தன. அவற்றுல் திருநிலக்குன்றம் (கி.பி. 8ஆம் நூற்றாண்டு) , திருநலக் குன்றம் (கி.பி. 8ஆம் நூ) , சிங்கா நல்லூர் (இரண்டாம் இராசராசன் காலம், 12 ஆம் நூற்றாண்டு) என்பன சில. 

குடுமியான் மலையில் உள்ள இசைக்கல்வெட்டு கி.பி. 7 ஆம் நூற்றாண்டைச் சேர்ந்தது என்பர் அறிஞர்.
திருமெய்யம், மலையடிபட்டி என்னும் ஊர்களிலும், இக்குடுமியான்மலையில் உள்ளதைப்போல் இசைக் கல்வெட்டுகள் உள்ளன. குடுமியான் மலையில் உள்ள இசைக்கல்வெட்டில் உள்ள இசை நுணக்கங்கள் முற்றுமாய் ஆய்வு செய்யப்படவில்லை. இவை தமிழிசையே என்பார் யாழ்நூல் என்னும் இசை நூல் எழுதிய விபுலானந்த அடிகள். கி.பி. 4 ஆம் நூற்றாண்டில் எழுத்ததாகக் கருதப்படும் பரத முனிவரின் இசை நூலும், கி.பி. 13 ஆம் நூற்றாண்டில் ஆக்கப்பட்டதாகக் கருதப்படும் சங்கீத ரத்தினாகரத்திற்கும் இடைப்பட்ட காலத்திய இசைச் செய்தி என்பதால், இது முக்கியமானதாகக் கருதப்படுகிறது.

உசாத்துணை
---------

1. *குடுமியான்மலை* ஆசிரியர்- சொ.சாதலிங்கம், தமிழ்நாடு அரசு தொல்பொருள் ஆய்வுத்துறை. 1981. பக்.1-160.
2. *புதுகோட்டை மாவட்ட வரலாறு* ஆசிரியர்- முனைவர்.ஜெ.இராஜா முகமது, வெளியீடு: இயக்குநர், அரசு அருங்காட்சியகம், எழும்பூர், சென்னை-600008.2004. பக்.206-213.
3. *Art of Pudukottai* Author- Dr.J.Raja Mohamad,Publisher: District Collector, Pudukkottai and President Pudukkottai District Archives Committee, Pudukkottai. June 2003. Pg.53-58.
**சக்கரவர்த்தி நயினார்** (மே 17 1880-பிப்பிரவரி 12.1960) தத்துவத் துறையில் புகழ் பெற்று விளங்கிய பேராசிரியர். திருக்குறள் நூலை ஆங்கிலத்தில் மொழி பெயர்த்தவர். பதிப்பாசிரியராகவும் இருந்துள்ளார். சமணத் தத்துவ அறிஞர் எனவும் போற்றப் படுகிறார்.

பிறப்பும் கல்வியும்
-------------------

திண்டிவனம் அருகில் வீடூரில் பிறந்தார். சமண சமயத்தைச் சேர்ந்தவர். இளம் அகவையிலேயே கல்வியில் நாட்டம் கொண்டவராக இருந்தார். சென்னை கிறித்தவக் கல்லூரியில் இளங்கலை பயின்று மாநிலத்திலேயே முதல் மாணவராகத் தேறி தங்கப் பதக்கம் பெற்றார்.முதுகலைப் பட்டமும் கல்வியியலில் பட்டமும் பெற்றார். தத்துவம்,சமயம்,இலக்கியம் ஆகியவற்றில் ஈடுபாடு கொண்டு அவ்வத்துறை நூல்களைப் படிக்கலானார்.தமிழ், ஆங்கிலம், சமற்கிருதம் ஆகிய மொழிகளில் புலமைப் பெற்றார்.

பணி
---

தொடக்கத்தில் சென்னை கணக்காயர் அலுவலக எழுத்தராகப் பணி புரிந்தார். பின்னர் கீழ்க் காணும் கல்லூரிகளில் தத்துவத் துறை ஆசிரியராகப் பணி புரிந்துள்ளார்.

* சென்னை மாநிலக் கல்லூரி (1906-1908)
* குடந்தை அரசுக் கல்லூரி (1908-1912)
* இராச முந்திரி அரசுக் கல்லூரி (1912-1917)
* சென்னை மாநிலக் கல்லூரி தத்துவத் துறைத் தலைவர் (1917-1930)
* இராசமுந்திரி அரசுக் கல்லூரி முதல்வர் (1930-1932)
* குடந்தை அரசுக் கல்லூரி முதல்வர் (1932-1938)

படைப்புகளும் பதிப்புகளும்
-------------------------

சக்கரவர்த்தி நயினார் திருக்குறளை ஆங்கிலத்தில் மொழி பெயர்த்தார்.இந்நூல் 'திருக்குறள் வழியில் செய்தி' என்று தமிழிலும் மொழியாக்கம் செய்யப்பட்டுள்ளது.திருக்குறள் சைனக் கவிராச பண்டிதர் உரையை இவர் பதிப்பித்தார். இதுமட்டுமல்லாது நீலகேசி திவாகர வாமன முனிவர் உரை, மேரு மந்திரப் புராண உரை ஆகியவற்றையும் பதிப்பித்தார். நீலகேசிக்கு முதன் முதல் உரையை வெளியிட்டவர் சக்கரவர்த்தி நயினாரே ஆவார்.சமண மதம் பற்றி அறிய விரும்பிய திரு.வி.க.அவர்கள் சக்கரவர்த்தி நயினார் இல்லம் வந்து பாடம் கேட்டார்.

பிற செய்திகள்
-------------

குடந்தைக் கல்லூரியில் பணி புரிந்த போது ஆசிரியர்கள் மாணவர்கள் ஊர்ப்பொதுமக்கள் எனப் பலரிடம் செல்வாக்குடன் விளங்கினார். குடந்தையில் மக்கள் மன்றம் ஒன்றை ஏற்படுத்தினார். டென்னிசு விளையாட்டில் ஆர்வம் கொண்டார். இவரைப் பாராட்டி ஆங்கிலேய இந்திய அரசு இந்தியக் கல்விப் பணி (ஐ.இ.எசு ) என்னும் பட்டத்தையும் இராவ் பகதூர் பட்டத்தையும் வழங்கியது.

உசாத்துணை
---------

* செம்மொழிச் செம்மல்கள், ஆசிரியர்: முனைவர் பா. இறையரசன் தமிழ்மண் பதிப்பகம், சென்னை-17